Biedrības “Ziemeļlatgales partnerība” paziņojums

par atklātu projektu iesniegumu pieņemšanas 1.kārtu

Biedrība “Ziemeļlatgales partnerība” izsludina atklātu projektu iesniegumu pieņemšanas 1.kārtu Eiropas Savienības Eiropas Lauksaimniecības fonda lauku attīstībai Kopējās lauksaimniecības politikas stratēģiskā plāna 2023. - 2027.gadam intervences LA19 “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātē M1 “Veicināt ekonomisko attīstību Ziemeļlatgalē”[[1]](#footnote-1) .

**Projektu iesniegumu pieņemšanas termiņš, nepārtrauktā kārta no 25.07.2024. - 25.11.2024.**

**Projektu iesniegumu 1.kārtai piešķirtais kopējais publiskais finansējums: 700 000,00 EUR**

**Projektu īstenošanas teritorija:**

**Rīcībā 1.1. - visa biedrības Ziemeļlatgales partnerība darbības teritorija - visa Balvu novada teritorija[[2]](#footnote-2)**

**Rīcībā 1.2. -** ja projekta īstenošanai saņem fiksētas summas maksājumu ar budžeta projektu “Lauku biļete”, projekts **īstenojams tikai biedrības Ziemeļlatgales partnerība lauku teritorijā – Balvu novada teritorijā** - ārpus Balvu pilsētas.

**Projektu īstenošanas termiņš:**

1. ja tiek veikta būvniecība - **divi gadi** no Lauku atbalsta dienesta (turpmāk- LAD) lēmuma pieņemšanas par projekta iesnieguma apstiprināšanu;
2. ja projekta īstenošanai saņem fiksētas summas maksājumu ar budžeta projektu “Lauku biļete” – **līdz trīs gadiem** no LAD lēmuma pieņemšanas par projekta iesnieguma apstiprināšanu;
3. pārējiem projektiem - **viens gads** no LAD lēmuma pieņemšanas par projekta iesnieguma apstiprināšanu.

**Kontaktinformācija:** Biedrība “Ziemeļlatgales partnerība”

Biroja adrese: Brīvības iela 46a, Balvi, Balvu novads, LV 4501

Kontaktpersona: Ieva Leišavniece, Stratēģijas administratīvā vadītāja

Tālr. +371 29134410 (birojs)

e-pasts: info@zlp.lv

Informācija biedrības mājaslapā: <https://zlp.lv>

Saite uz projektu kārtu sadaļu: <https://zlp.lv/projektu-iesniedzejiem/1-karta/>

Informācija par projektu konkursu pieejama Lauku atbalsta dienesta mājas lapā: <https://www.lad.gov.lv/lv/pieteiksanas-termini-uz-pasakumu-elfla-2023-2027>

**Mērķis: M1 “Veicināt ekonomisko attīstību Ziemeļlatgalē”**

|  |  |
| --- | --- |
| **Rīcība** | **1.1. Mikro un mazo uzņēmumu veidošanās un attīstība, tajā skaitā tūrisma nozarē** |
| **Atbalsta apmērs** | **600 000,00 EUR** |
| **Atbilstošā MKN Nr. 580 10.punktā minētā darbība** | Aktivitātē "Vietējās ekonomikas stiprināšanas iniciatīvas" atbilstoši vietējās attīstības stratēģijai atbalstu sniedz šādām darbībām, kas īstenotas atsevišķi vai kopā:1. produktu un pakalpojumu radīšana, esošo produktu un pakalpojumu attīstīšana, to realizēšana tirgū, atpazīstamības tēla veidošana, kvalitatīvu darba apstākļu radīšana un darbinieku produktivitātes kāpināšana;
2. produkcijas realizēšanai paredzētas vides radīšana vai labiekārtošana, kā arī jaunu realizācijas veidu ieviešana un to atpazīstamības tēla veidošana.
 |
| **Rīcības R 1.1 apraksts** | **Rīcības ietvaros tiks atbalstīts:** 1. Mikro un mazo uzņēmumu izveide un attīstība, jaunu produktu un pakalpojumu radīšana, esošo produktu un pakalpojumu attīstīšana, to realizēšana tirgū, atpazīstamības veidošanai, kvalitatīvu darba apstākļu radīšanai un darbinieku produktivitātes kāpināšanai;
2. Produkcijas realizēšanai paredzētās vides izveide vai labiekārtošana, kā arī jaunu realizācijas veidu ieviešanai un to atpazīstamības veidošana.

**Apraksts:** rīcības ietvaros paredzēts atbalstīt jaunu un esošu mazo un mikro uzņēmumu izveidi un attīstību, jaunu produktu un pakalpojumu izveidošanu un esošo produktu un pakalpojumu attīstību, kā arī lauksaimniecības produktu pārstrādi, īpaši veicinot vietējo resursu izmantošanu. Šajā rīcībā prioritāri tiks atbalstīta jaunu pakalpojumu un produktu attīstību, projekti tūrisma nozarē, tai skaitā esošo tūrisma pakalpojumu uzlabošanai. Rīcības ietvaros jāsekmē ekonomisko aktivitāšu palielināšanās lauku teritorijās. Projekti īstenojami Ziemeļlatgales partnerības darbības teritorijā, izņemot ar sabiedriskajām attiecībām saistītas aktivitātes un darbinieku dalība apmācībās uzņēmējdarbības produktivitātes kāpināšanai, kuras var tikt īstenotas arī ārpus Ziemeļlatgales partnerības darbības teritorijas. Tāpat kā arī vietējās produkcijas realizācijas vides radīšana vai labiekārtošana (piemēram, tirdzniecības vietas izveide) var tikt īstenota ārpus Ziemeļlatgales partnerības darbības teritorijas. |
| **Maksimālā attiecināmo izmaksu summa vienam projektam** | **200 000 EUR** |
| **Atbalsta intensitāte** | Pamata atbalsta likme - **40%**Maksimālā atbalsta likme **- līdz 65% vai 75%,** saskaņā ar biedrības “Ziemeļlatgales partnerība” [Sabiedrības virzītas vietējās attīstības stratēģijas 2023.- 2027.gadam](https://www.lad.gov.lv/lv/media/7995/download?attachment) 3.1.1. nodaļā aprakstītiem kritērijiem atbalsta intensitātes paaugstināšanai (52. lpp.) |

|  |  |
| --- | --- |
| **Rīcība** | **1.2. “Lauku biļete”**  |
| **Atbalsta apmērs** | **100 000,00 EUR** |
| **Atbilstošā MKN. Nr. 580****10.punktā minētā darbība** | Aktivitātē "Vietējās ekonomikas stiprināšanas iniciatīvas" atbilstoši vietējās attīstības stratēģijai atbalstu sniedz šādām darbībām, kas īstenotas atsevišķi vai kopā:* produktu un pakalpojumu radīšana, esošo produktu un pakalpojumu attīstīšana, to realizēšana tirgū, atpazīstamības tēla veidošana, kvalitatīvu darba apstākļu radīšana un darbinieku produktivitātes kāpināšana;
* produkcijas realizēšanai paredzētas vides radīšana vai labiekārtošana, kā arī jaunu realizācijas veidu ieviešana un to atpazīstamības tēla veidošana.
 |
| **Rīcības R 1.2 apraksts** |  **Rīcības ietvaros tiks atbalstīts:** 1. Jaunu produktu un pakalpojumu radīšana lauku teritorijā, atbalsts tiks piešķirts kā fiksētas summas maksājums ar budžeta projektu “Lauku biļete”, piemērojot Zemkopības ministrijas apstiprināto metodiku.
 |
| **Maksimālā attiecināmo izmaksu summa vienam projektam** | Fiksētais maksājums līdz **15 000[[3]](#footnote-3) EUR** |
| **Atbalsta intensitāte** | Pamata atbalsta likme **- 40%**Maksimālā atbalsta likme – **65%** vai **75%**, saskaņā ar biedrības “Ziemeļlatgales partnerība” [Sabiedrības virzītas vietējās attīstības stratēģijas 2023.- 2027.gadam](https://www.lad.gov.lv/lv/media/7995/download?attachment) 3.1.1. nodaļā aprakstītiem kritērijiem atbalsta intensitātes paaugstināšanai (52. lpp.). |

1. Saskaņā ar Ministru Kabineta 2023.gada 10.oktobra [noteikumiem Nr.580](https://likumi.lv/ta/id/346333-valsts-un-eiropas-savienibas-atbalsta-pieskirsanas-kartiba-eiropas-lauksaimniecibas-fonda-lauku-attistibai-intervence-darbibu) “Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana”” (tekstā - MKN Nr.580). [↑](#footnote-ref-1)
2. Projektus var īstenot ārpus biedrības darbības teritorijas, ja projektā ir paredzētas šādas darbības: dalība mācībās darbinieku produktivitātes kāpināšana; darbības, kas saistītas ar sabiedriskajām attiecībām; digitālo risinājumu un pakalpojumu izveide. [↑](#footnote-ref-2)
3. Maksimālā atbalsta summa var mainīties atbilstoši metodikai “Fiksētas summas maksājums ar budžeta projekta aprēķina metodi “Lauku biļete” un to piemērošana Kopējās lauksaimniecības politikas stratēģiskā plānā 2023.-2027.gadam”. Metodika šeit: <https://www.zm.gov.lv/lv/media/12057/download?attachment> [↑](#footnote-ref-3)